Source: http://docplayer.fi/2770523-Sedaatio-lasten-hammashoidossa.html
Timestamp: 2016-10-27 19:07:32+00:00
Document Index: 17325481

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

⭐Sedaatio lasten hammashoidossa
Download "Sedaatio lasten hammashoidossa"
1 TIEDE ja työ Euroopan lastenhammaslääkärijärjestön (European Academy of Paediatric Dentistry, EAPD) sedaatio-ohjeet Ohjeet EAPD Guidelines on Sedation in Paediatric Dentistry on käännetty englanninkielestä. Alkuperäisteksti löytyy EAPD:n verkkosivuilta gr/guidelines/eapd_sedation_guidelines_final.pdf Tämä ohjeistus koskee vain lieväasteista rauhoittavaa vaikutusta eli sedaatiota (engl. conscious sedation) Lievällä sedaatiolla lasten hammashoidossa tarkoitetaan, että: tajunnan taso ei merkittävästi laske hengitys on itsenäistä suojarefleksit toimivat potilas reagoi puhutteluun ja kosketukseen odotetulla tavalla Sedaatio-ohjeet lasten hammashoitoon Kirjoittajat: Hallonsten A.L., Jensen B., Raadal M., Veerkamp J., Hosey M.T., Poulsen S. Hanke lasten hammashoidossa käytettävien rauhoittavien menetelmien ja lääkkeiden ohjeistuksen yhtenäistämiseksi Euroopassa käynnistettiin Århusin yliopistossa vuonna Jo varhaisessa vaiheessa ilmeni, että aiheesta on hyvin vähän satunnaistettuja kontrolloituja tutkimuksia (engl. Randomized Controlled Trials, RCT), joihin kliinisten ohjeiden tulisi nykyään perustua. Nämä ohjeistukset perustuvatkin pääasiassa kliinisiin hoitotutkimuksiin. Osin on jouduttu turvautumaan kliiniseen kokemukseen. Kontrolloitujen kliinisten tutkimusten tarve sedaation käytöstä lasten hammashoidossa onkin suuri. Sedaatio lasten hammashoidossa Lapsen suunterveydellä tarkoitetaan nykyään entistä laajempaa kokonaisuutta: terveen hampaiston, tukikudosten ja tasapainoisen purennan lisäksi kokonaisuuteen kuuluu tarvittava korjaava hoito vailla hammashoitopelkoa ja ahdistuneisuutta. Lasten hammashoidon tavoitteena on hyvä suun terveydentila koko eliniän. Tavoitteisiin kuuluu lisäksi hyvä itsehoito ja säännöllinen hammashoitopalvelujen käyttö (1, 2). Ohjeistuksen tarve Lasten kivuttoman hammashoidon lisääntynyt tarve on tiedostettu sekä elektiivisessä että kiireellisessä hoidossa. Näin ollen päivitetyt hoito-ohjeet rauhoittavien lääkkeiden käytöstä lasten hammashoidossa ovat tärkeitä. Rauhoittavan lääkkeen vaikutus edustaa eräänlaista jatkumoa, jossa potilas voi portaattomasti siirtyä pinnallisemmasta syvemmälle sedaatiotasolle, mikä vuorostaan voi johtaa potilaan suojarefleksien menetykseen. Tässä ohjeistuksessa pinnal- 20 Suomen Hammaslääkärilehti 10/20112 plugi Sedaatio-ohjeet TIEDE ja työ Sedaation ohella on aina hallittava preparointikipu, mikä tapahtuu parhaiten paikallispuudutteilla. lisemman ja syvemmän sedaation välisiä eroja korostetaan, jotta vertailu valvonnan ja vastuun osalta olisi mahdollista. Lainsäädäntö Lait ja säädökset vaihtelevat Euroopan maiden välillä. Hammaslääkärien oikeuksissa käyttää erilaisia menetelmiä ja lääkkeitä esiintyy myös eroavaisuuksia. Eräissä Euroopan maissa kuten Isossa- Britanniassa (1) ja Norjassa (2) on jo valtakunnalliset ohjeet lasten hammashoidossa tapahtuvaa sedaatiota koskien. Toisissa maissa ohjeistukset puuttuvat kokonaan. Tätä uutta EAPD:n ohjeistusta on tarkoitus soveltaa kunkin jäsenmaan omien säännösten mukaan. Kiinnipitäminen Kiinnipitämistä käytetään eräissä Euroopan maissa edelleen, mutta toisissa, kuten Pohjoismaissa, menetelmän käyttö on lailla kielletty. Purutukea voidaan käyttää lapsen suun aukipitämisen helpottamiseksi, mutta tätäkään välinettä ei tule käyttää väkisin, sillä menettely saattaa vaikeuttaa sedaatiotason arvioimista. Kivun hallinta ja sedaatio Hoito ja kivunlievitys ovat ihmisen perusoikeuksia iästä riippumatta. Kaikki lapset ovat siis oikeutettuja kivuttomaan ja laadukkaaseen hammashoitoon. Joidenkin lasten hammashoito vaatii sedaatiota, jotta korkeatasoinen ja kivuton hammashoito olisi mahdollista toteuttaa. Sedaation ohella on aina hallittava preparointikipu, mikä tapahtuu parhaiten paikallispuudutteilla (3). Sedaation tavoitteet lasten hammashoidossa Tavoitteita tulee pohtia sekä lapsen että hammashoidon kannalta: Tavoitteet lapsen kannalta: vähentää pelkoa ja kipuaistimusta hoidon aikana helpottaa jaksamista toimenpiteen aikana ehkäistä hammashoitopelon syntyminen Tavoitteet hoitotoimenpiteen kannalta: helpottaa toimenpiteiden toteuttamista vähentää hammaslääkärin työperäistä stressiä ehkäistä työperäisen uupumisen kehittymistä Määritelmät (4) 1. Sanalla lapsipotilas tarkoitetaan kaikkia alle 18-vuotiaita lapsia ja nuoria YK:n lasten oikeuksien julistuksen mukaan (5). 2. Sanoja täytyy tai pitää käytetään tässä ohjeistuksessa niissä kohdissa, joita tulee ehdottomasti noudattaa. 3. Sanoja saattaa tai voi käytetään aina, kun ohjeistuksessa on liikkumavaraa ja tulkitsijan on mahdollista valita ehdotetun tai jonkun muun perustellun vaihtoehdon välillä. 4. ASA-luokituksella tarkoitetaan potilaan fyysisen terveydentilan määrittämistä ASA-kriteerein (6, taulukko 1). 5. Ahdistuksen preoperatiivisella lieventämisellä tarkoitetaan pientä anksiolyyttistä kerta-annosta ennen hammashoitotoimenpidettä. Illalla, ennen toimenpidepäivää Suomen Hammaslääkärilehti 10/3 TIEDE ja työ otettu rauhoittava lääke vähentää merkittävästi ahdistusta ja parantaa hammashoitopelkoisen potilaan yöunta. 6. Lievällä sedaatiolla tarkoitetaan lääketieteellisesti kontrolloitua tilaa, jossa potilaan tajunnan taso ei merkittävästi laske, potilas hengittää itsenäisesti, suojarefleksit toimivat ja potilas reagoi puhutteluun ja kosketukseen odotetulla tavalla (7). 7. Syvällä sedaatiolla tarkoitetaan lääketieteellisesti kontrolloitua tajunnan tason laskua, johon voi liittyä suojarefleksien osittainen puute ja jossa itsenäinen hengittäminen saattaa olla hidastunut. Potilas ei reagoi kosketukseen, ravisteluun tai puhutteluun. 8. Yleisanestesialla tarkoitetaan lääketieteellisesti kontrolloitua tajuttomuudentilaa, jossa suojarefleksit ja reaktiokyky kosketukseen, ravisteluun tai puhutteluun puuttuvat ja itsenäinen hengitys on lamaantunut. Tämä ohjeistus koskee ainoastaan tajunnan tasoon vaikuttamatonta eli lievää sedaatiota (kohta 6). Tätä ohjeistusta soveltaen hammaslääkärillä on valmiuksia suunnitella ja toteuttaa potilaalle turvallinen, lieväasteinen sedaatio itsenäisesti ilman anestesialääkäriä. Potilaan arviointi Arvioinnin pohjana käytetään potilaan koko sairaanhoito- ja hammashoitohistoriaa sekä muita taustatietoja. Jokaisen potilaan sedaatiokelpoisuus tulee arvioida ASA-luokituksen mukaan (taulukko 1). Potilaita, jotka edustavat ASA I- tai II -luokkaa, voidaan hoitaa sedaatiossa avohoidossa. ASA III- tai IV -luokkaan kuuluvia potilaita voidaan hoitaa vain sairaalaolosuhteissa lääkärin valvonnassa. Käyttöaiheet ja vasta-aiheet Lapsen sedaatiota hammashoitoa varten tulee harkita seuraavissa tapauksissa: puutteellinen ko-operaatio tai hoitokypsymättömyys hammashoitopelko ja -fobia kehitysvammaisuus, henkinen jälkeenjääneisyys ongelmalliset yleissairaudet, psykiatriset ongelmat vaikea ensiapuhoito Taulukko 1. Lasten sedaatiokelpoisuuden arviointi ASA*-luokitusta käyttäen Luokka I II Terveydentila Terve, yli 1-vuotias lapsi Yli 1-vuotias tai lapsi, jolla lievä yleissairaus III Lapsi, jolla on vaikea toimintaa rajoittava yleissairaus, joka ei ole henkeä uhkaava IV Lapsi, jolla on vakava, mahdollisesti henkeä uhkaava yleissairaus V Lapsipotilas, jonka arvioitu elinaika ei ylitä 24 tuntia ilman kirurgiaa * American Society of Anaesthesiologists (6) Taulukko 2. Sedaatiotason arviointi [Wilton (8)] Sedaatiotaso Kiihtynyt, levoton Valpas, tarkkaavainen Rauhallinen Unelias Nukkuu laaja tai keskilaaja hoidon tarve vaikeat toimenpiteet kuten poistot. Sedaatio on vasta-aiheinen: alle 1-vuotiailla lapsilla raskauden, etenkin ensimmäisen kolmanneksen, aikana (raskaudenaikaista sedaatiota tulee tarkoin harkita ja riski-hyötysuhdetta on mietittävä huolella). Potilaan valvonta kliininen havainnointi ja pulssioksimetri Tajuissaan olevaa, esilääkittyä lapsipotilasta täytyy kliinisesti tarkkailla jatkuvasti, mikä onkin tärkein asia potilaan valvonnassa. Kliinisessä valvonnassa seurataan: hengityksen syvyyttä rintakehän liikkumista ilmateiden avoimuutta hengitystaajuutta ihon väriä Käyttäytyminen Tarrautuu huoltajaan ja/tai itkee Hereillä, voi suhtautua negatiivisesti, muttei itke Istuu/makaa levollisesti paikallaan, silmät auki Istuu/makaa levollisesti paikallaan, silmät kiinni, avaa silmät puhuttelun ja/tai kosketuksen vaikutuksesta Silmät kiinni, on herätettävissä, ei avaa silmiä puhuttelun ja/tai kosketuksen vaikutuksesta reagointia kosketukseen ja puhutteluun. Pulssioksimetrin tarpeellisuudesta on keskusteltu laajasti. Tajuissaan olevan kevyesti sedatoidun potilaan ääreisverenkierron hapen saturaatioaste laskee harvoin alle 95 %:n. Niinpä pulssioksimetriä ei pidetä välttämättömänä typpioksiduuli/ happi-sedaation yhteydessä. Laitetta on kuitenkin hyvä käyttää bentsodiatsepiinilääkkeitä annettaessa. On tärkeää, että henkilökunta hallitsee kliinisen monitoroinnin ja elektronisten laitteiden toiminnan, jos niitä käytetään. On muistettava, että käytännössä arviolta 75 % hälytyksistä on aiheettomia eli teknisistä häiriöistä johtuvia. Aiheettomia hälytyksiä voi syntyä esimerkiksi potilaan liikkumisesta tai sensorin asentovirheestä. Erityisesti pienet lapset saattavat rauhattomilla liikkeillä vaikeuttaa pulssioksimetrin käyttöä. 22 Suomen Hammaslääkärilehti 10/20114 Sedaatio-ohjeet TIEDE ja työ Potilasohjeet Hoitoa edeltävät ja hoidon jälkeiset ohjeet tulee antaa sekä suullisesti että kirjallisesti. Suostumuksen muodon tulee noudattaa maan lainsäädäntöä. Saattaja Saattajaksi kelpuutetaan vain lapsen hyvin tuntema aikuinen. Koululaiset voivat saada koulun hammashoitolassa ilokaasuhammashoitoa ilman aikuista saattajaa edellyttäen, että vanhemmat antavat siihen suostumuksen. Paasto Sedaatioon liittyvät paasto-ohjeet vaihtelevat jonkin verran Euroopan maiden välillä. EAPD:n suositukset ovat: ei kirkkaita nesteitä 2 3 tuntia ennen sedaatiota eikä kiinteää ruokaa tai maitotuotteita 4 tuntia ennen sedaatiota. Kirkkailla nesteillä tarkoitetaan mehuja, vettä, teetä ja kahvia. Kaikki maitotuotteet lasketaan kiinteisiin ruokiin. Hypoglykemian välttämiseksi alle kouluikäinen lapsi voi juoda noin lasillisen makeaa, kirkasta nestettä 2 tuntia ennen hoitoa. Ensiapupotilaalle tulee valita lievin mahdollinen sedaatio. Näin etenkin silloin, kun asianmukaisesta paastosta ei voida olla varmoja. Ensiapupotilaat saattavat hyötyä toimenpiteen lykkäämisestä, jos tämä suinkin on mahdollista. Kotiuttaminen Ennen kotiuttamista lapsen tulee olla omaan kehitystasoon suhteuttaen virkeä ja paikkaan ja aikaan orientoitunut. Aikuisen saattajan tulee olla paikalla ja tarkkailla lasta kotiuttamisen jälkeisten komplikaatioiden varalta. Saattajan tulee myös huolehtia siitä, että kotimatkalla lapsi istuu pää pystyasennossa hengityksen helpottamiseksi. Mikäli kotimatkalla saattaja ajaa autoa, tulee toisen aikuisen olla mukana huolehtimassa lapsesta. Aikuiselle tulee antaa suulliset ja kirjalliset ohjeet: sopivasta ruokavaliosta lääkityksestä mahdollisen postoperatiivisen vuodon hoidosta aktiviteettien rajoittamisesta (esim. pyöräily) ym. Dokumentointi ja potilasasiakirjat Potilasasiakirjoista tulee löytyä seuraavat asiat: esitiedot, säännölliset lääkitykset, allergiat aikaisempi hammashoito aikaisemmat sedaatiot ja mahdolliset yleisanestesiat ASA-luokitus Kirjallisesti annetut ohjeet ennen toimenpidettä ja sen jälkeen tulee kirjata. Ohjeissa tulee ilmetä aikuisen saattajan välttämättömyys ja maininta postoperatiivisesta kuljetuksesta ja valvonnan järjestämisestä. kliininen status tieto ohjeistuksen noudattamisesta (paasto, saattaja) Hoitotoimenpiteen kulku: valvontavälineet rauhoittavan lääkkeen annos, antotapa ja -aika toimenpiteen aloittamisen aika ja kesto hammashoitotoimenpiteet sedaatiotason arviointi (taulukko 2) ja potilaan ko-operaatio toimenpiteen aikana mahdolliset komplikaatiot jälkiseuranta ja kotiutusaika. Henkilökunnan turvallisuus Inhalaatiosedaatio vaatii erityisen kaasunpoistolaitteiston, jotta sedatiivista hoitoa antavan henkilökunnan turvallisuus voidaan taata toimenpidetilassa (9 13). Koulutus ja harjoittelu Hoitoharjoittelun tulee sisältää sekä teoreettista että käytännön opetusta. Tämän EAPD-ohjeistuksen pitää sisältyä lastenhammashoidon erikoiskoulutukseen (14). Teoreettisen opetuksen tulee kattaa kaikki aihealueet, joita tässä ohjeistuksessa on sivuttu. Käytännön opetuksen pitää sisältää tietoa käytetyistä lääkkeistä ja sedaatiovälineistöstä. Teoreettinen koulutus tulee suorittaa ennen kliinistä harjoittelua. Toimintaohjeet sedaation aiheuttamien komplikaatioiden varalta tulee hallita. Käytännön osaamista tulee päivittää säännöllisesti. Ohjattua ja dokumentoitua käytännön kokemusta tarvitaan kaikista käytetyistä sedaatiomenetelmistä. Alan asiantuntijat määrittävät ohjattujen hoitokertojen minimimäärän. Myös avustavan henkilökunnan tulee saada asiaankuuluvaa koulutusta. Koko hoitohenkilökunnalla tulee lisäksi olla peruselvytyksen teoreettinen ja käytännön koulutus. Sen tulee olla yhdenmukainen asiantuntijoiden ohjeistuksen ja voimassaolevien säädösten kanssa. Koulutus voidaan toteuttaa kursseina, joihin kliininen harjoittelu sisältyy tai kursseina, joissa sedaatiomenetelmät esitellään kliinisin demonstraatioin. Koulutuksen tulee sisältää kliinistä harjoittelua niillä vastaanotoilla, joilla sedaation käyttö on säännöllistä. Koulutusta järjestävien tahojen on huolehdittava siitä, että kouluttajien asiantuntemus on korkeatasoista ja että teoreettinen ja käytännön koulutus on dokumentoitua. Lääkkeet Lasten hammassedaatioissa voidaan käyttää inhaloitavia kaasuja (tässä yhteydessä typpioksiduuli), bentsodiatsepiineja tai muita sedatoivia aineita. Typpioksiduuli Typpioksiduuli on vaikutukseltaan anksiolyyttinen, lievästi analgeettinen ja lihaksia rentouttava kaasu. Typpioksiduulin vaikutuksen uskotaan syntyvän GABA- ja NMDA-reseptorien välityksellä (15, 16). Sedaatiotilanteessa potilas hengittää aina typpioksiduulin ja hapen seosta. Kaasuseoksessa tulee olla vähintään 30 % happea, jotta potilaan riittävä hapensaanti turvataan. Typpioksiduuli ei ärsytä hengitysteitä ja liukenee huonosti kudoksiin. Siksi typpioksiduuli on nopeavaikutteinen ja nopeasti eliminoituva. Bentsodiatsepiinit Bentsodiatsepiinit on lääkeryhmä, jolla on anksiolyyttinen ja rauhoittava vaikutus. Lääkeaineryhmää käytetään myös kouris- Suomen Hammaslääkärilehti 10/5 TIEDE ja työ tuksien estoon ja hoitoon. Lisäksi lääke vähentää hoidonaikaisten ahdistavien ja epämiellyttävien kokemusten mieleen palauttamista, eli aiheuttaa ns. anterogradista amnesiaa (17). Bentsodiatsepiinit vahvistavat keskushermoston hermoimpulssia inhiboivan välittäjäaineen gamma-amino-voihapon (GABA) vaikutusta. GABA:n sitoutuessa reseptoriinsa syntyy vaikutus, joka vaimentaa muiden välittäjäaineiden aktivoimia hermosoluja. GABA:n inhiboiva vaikutus toimii tehostetusti bentsodiatsepiinien kanssa. Bentsodiatsepiineilla on laaja terapeuttinen marginaali. Bentsodiatsepiinit ovat rasvaliukoisia ja vaikuttavat sen vuoksi nopeasti keskushermostoon. Eri bentsodiatsepiineilla on pieniä, mutta kliinisesti tärkeitä eroja imeytymisessä, plasman huippupitoisuuksissa, uudelleenjakautumisessa ja eliminaatiossa. Bentsodiatsepiineja on käytetty laajasti hammashoidossa. Bentsodiatsepiineilla ei ole analgeettista vaikutusta. Typpioksiduuli/happi-sedaation ja bentsodiatsepiinin yhdistelmää voidaan käyttää kombinoidussa sedaatiossa, kun halutaan voimistaa sedaatiovaikutusta. Näissä tapauksissa paasto-ohjeistuksia tulee ehdottomasti noudattaa. Saatavilla olevista bentsodiatsepiineista midatsolaami ja diatsepaami sopivat lasten hammassedaatioon parhaiten. Muut lääkeaineet Fentanyyli ja petidiini ovat vahvoja kipulääkkeitä ja niiden käyttöön liittyy tiettyjä riskejä. Näiden käyttö tulee rajata anestesialääkärin tekemään sedaatioon sairaalassa (1). Propofoli ja ketamiini vaativat anestesiologin ammattiosaamista. Typpioksiduuli/happiinhalaatiosedaatio Ilokaasun ja hapen yhdistelmä on tehokas hammashoitosedaatioon sopiva inhaloitava anksiolyytti. Inhalaatiosedaatio onkin ensisijainen sedaatiomuoto. Menetelmä on turvallinen niin induktio-, ylläpitokuin palautumisvaiheessa (18 27). Nenämaskin istuvuus ja nenähengityksen toimivuus vaikuttavat keskeisesti sedaation onnistumiseen. Ilokaasu ei vaikuta sydämen, verenkierron, keuhkojen eikä kurkunpään toimintaan. Ilokaasu on heikko analgeetti ja siksi riittämätön yksinään takaamaan potilaalle täysin kivuttoman hammashoidon. Ilokaasusedaatio on varteenotettava vaihtoehto yleisanestesialle (28). Ilokaasusedaatioon voidaan käyttää vain hammashoitoon kehitettyä laitteistoa. Laitteistossa tulee olla orjaventtiili, joka takaa, ettei potilas missään tilanteessa voi saada puhdasta typpioksiduulia: venttiili sulkee ilokaasun tulon, jos hapen tulo syystä tai toisesta loppuu. Omat virtausmittarit hapelle ja ilokaasulle ovat niin ikään välttämättömiä. Keskeisiä osia ovat myös hätähappiventtiili, takaisinvirtauksen esto, korkeatasoiset tuorekaasuletkut ja tehokas kaasunpoistojärjestelmä (18, 29 34). Kofferdamsuojauksen käyttö tehostaa ilokaasun vaikutuksia ja estää kaasun leviämistä ympäristöön (13). Ilokaasuhammashoitoa harjoittavan hammaslääkärin tulee tuntea kansainväliset ohjeistukset ilokaasun asiallisesta käytöstä ja käyttöön liittyvistä turvatekijöistä. Käyttöaiheet ja vasta-aiheet Ilokaasusedaatio on käyttökelpoinen neljän vuoden ikäisille ja sitä vanhemmille lapsille. Sedaatiovaikutuksen lisäksi ilokaasua voidaan käyttää potilailla, joilla on voimakas, korjaavaa hammashoitoa vaikeuttava yökkäysrefleksi, ja potilailla, joilla on häiriöitä lihastonuksessa kuten cp-vammassa. Typpioksiduulisedaatiota ei tule käyttää suuhengittäjille eikä potilaille, joilla on tukkoinen nenä, hengitystieinfektio tai tonsilliitti. Akuutit poski-, otsaontelotai keskikorvatulehdukset ovat niin ikään vasta-aiheita ja ilokaasusedaatiota voidaan antaa vasta 14 vrk akuutin vaiheen jälkeen. Ilokaasusedaatiota ei tule myöskään antaa psykoottisille potilaille tai sellaisille, joilla on todettu porfyria tai joilla on bleomysiinihoito käynnissä (35). Annostus Sedaatio aloitetaan antamalla puhdasta happea 2 5 minuutin ajan. Tämän jälkeen ilokaasun pitoisuutta nostetaan vähitellen. Suurin suositeltu ilokaasupitoisuus on määritelty kansallisissa säädöksissä ja vaihtelee Euroopan maiden välillä 50 %:sta 70 %:iin. Sedaation lopuksi lapselle annetaan puhdasta happea 5 minuutin ajan. Sivuvaikutukset Sivuvaikutukset ovat varsin lieviä. Näitä saattaa ilmetä esimerkiksi, jos paastoohjeita ei ole noudatettu. Liian suuret ilokaasupitoisuudet voivat aiheuttaa huonovointisuutta, päänsärkyä, hikoilua ja levottomuutta. Jotkut ovat raportoineet myös voimakkaampia sivuvaikutuksia kuten paniikkihäiriöitä, painajaisunia, korvien soimista ja virtsan karkailua (18, 25, 36). Henkilökunnan turvallisuus Pitkään jatkuva krooninen altistuminen ilokaasulle saattaa aiheuttaa hoitohenkilöstölle terveyshaittoja (9, 10). Näin ollen henkilökunnan tulee seurata ilokaasukoulutuksessa saatuja ohjeita. Ilokaasua tulee käyttää vain tarkoitukseen kehitetyllä laitteistolla, ja työhuoneen ilmanvaihdon tulee olla tehokas. Laitteen säännöllinen vuosihuolto ja hoitohenkilöstön tekemät päivittäiset testaukset ovat keinoja minimoida terveyshaittojen vaarat. Midatsolaamisedaatio Midatsolaamin soveltuvuutta lasten hammashoitosedaatioon on tutkittu paljon, ja midatsolaamia pidetäänkin nykyään parhaana tarkoitukseen sopivana bentsodiatsepiinina (37 41). Suun kautta tapahtuvan annostuksen jälkeen suurin plasmapitoisuus saavutetaan noin 20 minuutissa, rektaalisen annostuksen jälkeen jo 10 minuutissa, ja sedaation vaikutus lakkaa noin 45 minuutin päästä lääkkeen antamisesta. Lääkkeen puoliintumisaika on keskimäärin kaksi tuntia, mikä edesauttaa nopeaa palautumista. Käyttöaiheet ja vasta-aiheet Katso sedaation yleiset käyttöaiheet sivulta Suomen Hammaslääkärilehti 10/20116 Sedaatio-ohjeet TIEDE ja työ Vasta-aiheet alle yksivuotias lapsi lapsi, jolla on mikä tahansa akuutti sairaus neuromuskulatorinen sairaus, kuten myasthenia gravis uniapnea maksan tai munuaisten vajaatoiminta bentsodiatsepiiniallergia. Annostus Midatsolaami voidaan antaa joko tablettina tai makeaan mehuun sekoitettuna. Lapsi voi juoda lääkeseoksen mukista ( 4-vuotiaat) tai se viedään neulattomalla ruiskulla retromolaari-alueelle (2 3-vuotiaat). Rektaalista annostusreittiä käyttäen lääke imeytyy suolen limakalvolta suoraan verenkiertoon. Rektaaliseen annosteluun tarvitaan asetin ja ruisku. Joissakin kulttuureissa rektaalista annostelua pidetään epätavallisena. Midatsolaami tulee antaa vastaanoton lepohuoneessa, missä lääkkeen vaikutusta voidaan odotella rauhassa. Annos suun kautta: alle 25 kg painavat lapset: 0,3 0,5 mg/kg midatsolaamia, maksimiannos 12 mg yli 25 kg painavat lapset: 12 mg midatsolaamia Tabletit annetaan 60 minuuttia ja mikstuurat minuuttia ennen hoitotoimenpidettä. Rektaalinen annos (kuva 1): alle 25 kg painavat lapset: 0,3 0,4 mg/kg midatsolaamia, maksimiannos 10 mg yli 25 kg painavat lapset: 10 mg midatsolaamia noin minuuttia ennen hoitotoimenpidettä. Kuva 1. Annosperäruiskeen anto Interaktiot ja sivuvaikutukset Interaktioita muiden lääkkeiden ja lääkeaineiden kanssa saattaa esiintyä. Samanaikainen erytromysiinien, unilääkkeiden, rauhoittavien, masennuslääkkeiden, antipsykoottisten ja antiepileptisten lääkkeiden, antihistamiinien, opioidien tai verenpainelääkkeiden käyttö saattaa tehostaa vaikutusta. Yhteisvaikutukset tulee tarkistaa tietokannoista (SFINX). Alkoholin ja greippimehun nauttimista ennen sedaatiota tulee myös välttää. Osalla lapsista voi ilmetä paradoksaalinen reaktio, mikä tarkoittaa lisääntynyttä levottomuutta ja aggressiivisuutta. Sedatiivinen, painoon perustuva annos saattaa joillakin lapsilla johtaa ylisedaatioon. Myös hallusinaatioita on raportoitu midatsolaamisedaatioon liittyen. Kliinisesti huomioitavaa Kaikki käytettävät lääkkeet on syytä varustaa selkeillä ohjeilla, joiden tulee olla hyväksyttyjen suositusten mukaisia. Diatsepaamisedaatio Diatsepaamilla on pitkä puoliintumisaika (24 48 h). Suun kautta annostellun lääkkeen vaikutus alkaa tunnin sisällä lääkkeen antamisesta. Lääkkeen paras vaikutusaika on suhteellisen lyhyt. Synnynnäiset aineenvaihduntahäiriöt lisäävät riskiä pitkittyneeseen vaikutusaikaan. Diatsepaami on hyvin tehokas vähentämään preoperatiivista ahdistusta ja lievittämään nukahtamisvaikeuksia ennen toimenpiteitä. Diatsepaami voidaan ottaa kertaannoksena tuntia ennen toimenpidettä tai kahdessa osassa, jolloin puolet annoksesta otetaan edellisenä iltana ja puolet tuntia ennen toimenpidettä. Tabletit voidaan murskata makeutettuun juomaan. Rektaaliseen annostukseen kehitettyä diatsepaamipreparaattia (Stesolid ) on saatavana kahta väkevyyttä: 5 mg/annos ja 10 mg/annos. Rektaalista annostusreittiä käyttäen lääke imeytyy suolen limakalvolta suoraan verenkiertoon. Annosperäruiskeista ei voi annostella pienempää annosta (kuva 1). Stesolid tulee antaa vastaanoton lepohuoneessa, missä lääkkeen vaikutusta voidaan odotella rauhassa. Annostus Suun kautta: Lapset 4 8 vuotta: 0,5 0,8 mg/ kg diatsepaamia, maksimiannos 15 mg Lapset yli 8 vuotta: 0,2 0,5 mg/ kg diatsepaamia, maksimiannos 15 mg Rektaalinen reitti: Lapset 2 vuotta: 5 mg Lapset 3 vuotta:10 mg (edellyttäen että paino > 12 kg) n Ohjeiden käännös julkaistaan EAPD:n luvalla. Käännös: professori Sára Karjalainen, Turun yliopisto, ja professori Satu Alaluusua, Helsingin yliopisto. Kiitokset tekstin tarkastuksesta: dosentti Kaisu Pienihäkkinen, dosentti Eva Söderling sekä anestesiologian erikoislääkärit Tuija Nieminen ja Tuula Manner. Kirjallisuusviitteet löytyvät osoitteesta www. eapd.gr/guidelines/eapd_sedation_guidelines_final.pdf Suomen Hammaslääkärilehti 10/ Samankaltaiset tiedostot
Hannele Lukkarinen, Tuula Virsiheimo, Kaisa Hiivala, Mari Savo ja Timo Salomäki KÄSIKIRJA POTILAAN HERÄÄMÖVAIHEEN SEURANNASTA JA TURVALLISESTA SIIRROSTA VUODEOSASTOLLE Julkaistu 12.6.2012 1 Kirjoittajat Lisätiedot Toipumisen käsikirja buprenorfiinihoidossa
Toipumisen käsikirja buprenorfiinihoidossa Käännös: Antti Holopainen 2000, täydennetty 2008 vastaamaan suomalaisia hoitokäytäntöjä ja viranomaissäännöksiä Alkuperäinen teos: Walter Ling M.D Opiate Dependence: Lisätiedot toistokatetrointi Myös vammainen nuori tarvitsee tietoa seksuaalisuudesta Lapsen neurogeenisen rakon hoitoon on useita keinoja
toistokatetrointi sivu 1 Nro 13 Tammikuu 2007 Astra Tech Oy:n asiakaslehti toistokatetrointi Myös vammainen nuori tarvitsee tietoa seksuaalisuudesta Lapsen neurogeenisen rakon hoitoon on useita keinoja Lisätiedot Sedaatio esilääkityksessä ennen kirurgisia tai diagnostisia toimenpiteitä.
1. LÄÄKEVALMISTEEN NIMI Dormicum 7,5 mg tabletti, kalvopäällysteinen Dormicum 15 mg tabletti, kalvopäällysteinen 2. VAIKUTTAVAT AINEET JA NIIDEN MÄÄRÄT Midatsolaamimaleaatti 10,20 mg vastaten 7,5 mg midatsolaamia. Lisätiedot POSTOPERATIIVISEN KIVUN HOITO
POSTOPERATIIVISEN KIVUN HOITO Opas hoitohenkilökunnalle Hoitotyön koulutusohjelma, sairaanhoitaja Opinnäytetyö 18.4.2007 Jaana Kuvaja Satu Solin-Laakkonen HELSINGIN AMMATTIKORKEAKOULU STADIA Sosiaali- Lisätiedot BENTSODIATSEPIINIT VAIKUTUKSET VIEROITUS
BENTSODIATSEPIINIT VAIKUTUKSET VIEROITUS Tietoa ja ohjeita ongelmakäyttäjille, vieroitusta toivoville ja heitä tukeville Professori C. Heather Ashton, D.M., F.R.C.P. School of Neurosciences Division of Lisätiedot Tabletti. Tabletti on valkoinen, ristiuurteellinen, halkaisijaltaan n. 8 mm ja siinä on merkintä ROCHE 2.
1. LÄÄKEVALMISTEEN NIMI Rivatril 2 mg tabletti 2. VAIKUTTAVAT AINEET JA NIIDEN MÄÄRÄT Yksi tabletti sisältää 2 mg klonatsepaamia. Apuaine, jonka vaikutus tunnetaan: Vedetön laktoosi (121,5 mg/tabletti) Lisätiedot PAREMPAA ELÄMÄNLAATUA PISTOSSIEDÄTYSHOITO
PAREMPAA ELÄMÄNLAATUA PISTOSSIEDÄTYSHOITO Käsikirja 2 SISÄLLYSLUETTELO 1. JOHDANTO 5 2. ALLERGIAN SIEDÄTYSHOITO 6 Yliherkkyyttä vähentävä hoito 6 Vaikutusmekanismi 6 Pistossiedätyshoito 7 Tehokas ja hyödyllinen Lisätiedot SAIRAANHOITAJIEN OSAAMINEN POSTOPERATIIVISESSA KIVUNHOITOTYÖSSÄ
SAIRAANHOITAJIEN OSAAMINEN POSTOPERATIIVISESSA KIVUNHOITOTYÖSSÄ Tuija Kuusisto - Sari Lehtinen Opintonäytetyö, Syksy 2008 Diakonia-ammattikorkeakoulu / Lahden ammattikorkeakoulu, sosiaalija terveysalan Lisätiedot MASENNUSLÄÄKEHOIDON TULEVAISUUDEN NÄKYMÄT
MASENNUSLÄÄKEHOIDON TULEVAISUUDEN NÄKYMÄT Manninen Mervi ja Nummi Martta Syventävien opintojen kirjallinen työ Tampereen yliopisto Lääketieteen laitos Psykiatria 2009 Tampereen yliopisto Lääketieteen laitos Lisätiedot Saattohoito-opas JUHA HÄNNINEN. 13. uudistettu painos ETELÄ-SUOMEN SYÖPÄYHDISTYS SÖDRA FINLANDS CANCERFÖRENING RY
Bentsodiatsepiinit Kuinka ne toimivat ja kuinka vieroittaa Lääketieteellinen tutkimustieto bentsodiatsepiinivieroitusklinikalta tehnyt Professori C. Heather Ashton, D.M., F.R.C.P. School of Neurosciences Lisätiedot TA BU. Lääkeala ja e-tulevaisuus. Valmisteyhteenveto lääkkeen virallinen käyntikortti. Fibromyalgian hoito. Etanersepti.
TA BU 4.2000 8. vuosikerta 8 årgången 8th Annual volume Pääkirjoitus Hannes Wahlroos..................... Jussi Holmalahti Veijo Saano........... Pekka Hannonen..................... Uutta lääkkeistä Pekka Lisätiedot Ohjelehtinen unettomuuden lääkkeellisestä ja lääkkeettömästä hoidosta kotihoidon työntekijöille yhteistyössä Tapiolan apteekin kanssa
Ohjelehtinen unettomuuden lääkkeellisestä ja lääkkeettömästä hoidosta kotihoidon työntekijöille yhteistyössä Tapiolan apteekin kanssa Jukarainen, Neea Lautaporras, Emma Vironen, Johanna 2011 Otaniemi Laurea-ammattikorkeakoulu Lisätiedot Opioidit pitkäkestoisessa kivussa
Opioidit pitkäkestoisessa kivussa Toimittaneet Eija Kalso, Pirkko Paakkari ja Marja Forsell 2. uudistettu painos OPIOIDIT PITKÄAIKAISESSA KIVUSSA Käsikirjoittajat Eija Kalso Professori Helsingin yliopisto, Lisätiedot VALMISTEYHTEENVETO. Suorakulmainen, läpikuultava laastari suojakalvon päällä. Suojakalvo on suurempi kuin laastari.
1. LÄÄKEVALMISTEEN NIMI Matrifen 12 mikrog/tunti -depotlaastari Matrifen 25 mikrog/tunti -depotlaastari Matrifen 50 mikrog/tunti -depotlaastari Matrifen 75 mikrog/tunti -depotlaastari Matrifen 100 mikrog/tunti Lisätiedot Kipu osana elämää et ole yksin. Kroonisen kivun. Suomen Kipu ry. Ensitieto-opas. www.suomenkipu.fi
Kipu osana elämää et ole yksin Suomen Kipu ry Kroonisen kivun Ensitieto-opas www.suomenkipu.fi Kroonisen kivun ensitieto-opas Tämän oppaan tekstien lainaaminen on sallittua, mikäli lähde merkitään selvästi Lisätiedot - Tamiflu on tarkoitettu pandemian aikana alle 1 vuoden ikäisille lapsille influenssalle altistumisen jälkeiseen ehkäisyyn (ks. kohta 5.2).
1. LÄÄKEVALMISTEEN NIMI Tamiflu 6 mg/ml jauhe oraalisuspensiota varten 2. VAIKUTTAVAT AINEET JA NIIDEN MÄÄRÄT Jokainen ml valmista suspensiota sisältää oseltamiviirifosfaattia määrän, joka vastaa 6 mg Lisätiedot VALMISTEYHTEENVETO. Jos Xanor Depot depottabletit annostellaan kerran vuorokaudessa, annos suositellaan otettavaksi aamuisin.
VALMISTEYHTEENVETO 1. LÄÄKEVALMISTEEN NIMI XANOR DEPOT 0,5 mg depottabletti XANOR DEPOT 1 mg depottabletti XANOR DEPOT 2 mg depottabletti 2. VAIKUTTAVAT AINEET JA NIIDEN MÄÄRÄT 0,5 mg depottabletit: Yksi Lisätiedot Parempaa hallintaa, visioita ja haasteita Neljä artikkelia diabeteksesta SIVUT 10 14
Medtronicin pohjoismainen uutislehti nro 1 2011 Parempaa hallintaa, visioita ja haasteita Neljä artikkelia diabeteksesta SIVUT 10 14 Hoitoketjun kokonaiskuva tarkastelussa Virtual CRT Hospital -koulutuksessa Lisätiedot 1. LÄÄKEVALMISTEEN NIMI
1. LÄÄKEVALMISTEEN NIMI Quetiapine Accord 25 mg tabletti, kalvopäällysteinen Quetiapine Accord 100 mg tabletti, kalvopäällysteinen Quetiapine Accord 200 mg tabletti, kalvopäällysteinen Quetiapine Accord Lisätiedot Sinulle, joka odotat munuaisensiirtoa
Sinulle, joka odotat munuaisensiirtoa Tarja Järvinen Munuaispotilaan hoidon asiantuntijasairaanhoitaja Tampereen yliopistollinen sairaala, Dialyysiosasto, Marraskuu 2011 SISÄLLYS 1. Sinulle, joka odotat Lisätiedot Astma ja sen hoito. Ohjatun omahoidon opas Länsi-Tallinnan keskussairaalan astmapotilaille
Astma ja sen hoito Ohjatun omahoidon opas Länsi-Tallinnan keskussairaalan astmapotilaille Hoitotyön koulutusohjelma, terveydenhoitaja Opinnäytetyö Kevät 2008 Titta Jakonen Hanna Valtonen HELSINGIN AMMATTIKORKEAKOULU Lisätiedot Leikki-ikäinen sairastaa opaslehtinen vanhemmille
Leikki-ikäinen sairastaa opaslehtinen vanhemmille Tonteri, Tiina 2012 Tikkurila 2 Laurea-ammattikorkeakoulu Tikkurila Leikki-ikäinen sairastaa opaslehtinen vanhemmille Tiina Tonteri Hoitotyön koulutusohjelma Lisätiedot VALMISTEYHTEENVETO. 6 kuukauden - 12 vuoden ikäiset lapset (> 7 kg): Akuutit kiputilat ja ylempien hengitysteiden infektioon liittyvä kuume
VALMISTEYHTEENVETO 1 LÄÄKEVALMISTEEN NIMI Ibuprofen Farmalider 20 mg/ml oraalisuspensio Ibuprofen Farmalider 40 mg/ml oraalisuspensio 2 VAIKUTTAVAT AINEET JA NIIDEN MÄÄRÄT 1 ml oraalisuspensiota sisältää Lisätiedot Leikki-ikäinen sairastaa opaslehtinen vanhemmille
www.musili.fi Maksako vaivaa? OPAS MAKSASAIRAUKSISTA Sisällys JOHDANTO.................................................... 3 MAKSAN TOIMINTA.......................................... 4 Maksan rakenne............................................... Lisätiedot Farmakologian mallivastauksia
Farmakologian mallivastauksia välitentti II Farmakologia & toksikologia - välitentti II Cursus Vaattovaara & DC Halonen 2009 SISÄLLYS- LUETTELO Osteoporoosin lääkehoito Ionikanavat Erektiohäiriöiden lääkehoito Lisätiedot AKUUTIN SEPELVALTIMOTAUTIKOHTAUSPOTILAAN KIVUN ARVIOINTI JA HOITO SISÄTAUTIEN TEHO-OSASTOLLA
AKUUTIN SEPELVALTIMOTAUTIKOHTAUSPOTILAAN KIVUN ARVIOINTI JA HOITO SISÄTAUTIEN TEHO-OSASTOLLA Katja Ahola & Eeva Alakokkare Kemi-Tornion Ammattikorkeakoulu 9.11.2012 2 SISÄLLYS 1 AKUUTTI SEPELVALTIMOTAUTIKOHTAUS... Lisätiedot Ekstravasaatio: ohjeet 2007. Välineistö
Ekstravasaatio: ohjeet 2007 Ohjeet Välineistö Ekstravasaatio: ohjeet 2007 Ekstravasaatio-ohjeet johdanto Johdanto 4 Yleinen tavoite 4 Erityiset tavoitteet 4 Sairaanhoitajan rooli 5 Ekstravasaatio-ohjeiden Lisätiedot 2016 © DocPlayer.fi Yksityisyyskäytäntö | Palveluehdot | Palaute